Ekstremværet Rita

Ekstremværet Rita var et ekstremvær som rammet Norge den 19. desember 2007. Ekstremværet kom i form av et uvanlig voldsomt uvær og en storm. Ekstremvarslet for stormen Rita ble det andre som er utstedt i 2007, etter Ekstremværet Per. Ingen døde.

Forløp
Meteorologisk institutt sendte  19. desember 2007 ut varsel om ekstremværet Rita. De meldte at det fra ettermiddagen 19. desember, var ventet ekstremvær med full storm, opp mot sterk storm i Nord-Troms og Vest-Finnmark. Fjord- og kyststrøkene i Øst-Finnmark kunne også vente seg ekstremvær opp mot sterk storm.Aftenposten – Meteorologene varsler ekstremvær i nord 19.12.2007 I flere dager hadde utsatte strøk i Troms og Finnmark ligget på grensen til ekstremvarsel. Et omslag fra sørvestlig til vestlig vind og at usedvanlig sterke vindstyrker føres inn over land, førte til at ekstremvarselet gikk ut onsdag 19. desember.

ObservasjonerYr – "Rita" takket for seg 20.12.2007 gjort 20. desember viste at Fruholmen fyr på kysten av Vest-Finnmark og Hekkingen fyr på kysten av Troms hadde de hardeste vindene. På Fruhomen fyr ble det registrert en middelvind på 60 knop eller 31 m/s. Det aller sterkeste vindkastet ble observert til 78 knop eller 40 m/s (sterk storm). Hekkingen hadde middelvind på 53 knop / 27 m/s. Kastene ble målt opp i 65 knop / 33 m/s (full storm).

Skader og konsekvenser
Alta fikk et forvarsel på ekstremværet, kvelden i forveien. Trær veltet over ende, søppeldunker ble slengt metervis, vegger falt ned, drivhus ble knust og takplater ble revet av hustakene. Samme kveld blåste takstein ned fra tak i Hammerfest og takrenner ble revet av husene i Rypefjord. På Isnestoften ble en eller flere salgsboder knust. I Honningsvåg ble det meldt om ekstremt kraftige vindkuler natt til 19. desember. En plasthall i nærheten av Skjervøybrua ble knust av  vinden.Nordlys – Alvorlige kast ved Skjervøybrua 19.12.2007

Alle fjelloverganger i Troms og Finnmark ble stengt 19. desember, bl.a E6 over Kvænangsfjellet, E6 over Sennalandet og Kvalsundbrua. Flere fergestrekninger i Troms og Nordland ble også innstilt på grunn av uværet. Hurtigruten måtte også innstille flere reiser på grunn av væretAftenposten – «Rita» stanset Hurtigruten og stengte fjellovergangene 19.12.2007, MS Nordkapp sendte passasjerene i land og løsnet fortøyningene fra havnen i Honningsvåg og ble liggende utenfor havnen.Aftenposten – Fryktet at kaien skulle slites i stykker 19.12.2007 Flere hurtigbåtruter måtte også innstilles.Nordlys – Stormen heter Rita 19.12.2007

En Boeing 737 fra SAS fikk problemer under landing på Tromsø lufthavn Langnes, og kom for langt ut på kanten av rullebanen da det landet, og måtte ha assistanse. Ingen ble skadet i episoden.Aftenposten – «Rita» sendte nesten SAS-fly av rullebanen 19.12.2007

Politiet meldte morgenen etter om få personskader, men at et naust og en kai ble kastet av vinden på sjøen i Tverrfjord i Øksfjord.Aftenposten – Kai og naust blåst på havet i stormen 19.12.2007

Posten meldte at «Rita» ville skape store forsinkelser på opptil to dager for juleposten på vei til Troms og Finnmark.NRK – Uvær lammer Nord-Norge 18.12.2007

Se også
Liste over ekstremvær i Norge

Referanser

Eksterne lenker
 Meteorologisk institut – Ekstremvær 1994 – d.d.

Rita
Kategori:Hendelser i 2007